Diari Oficial de la Generalitat Valenciana


Sumari del DOGV 8755, del 05-03-2020 (2020/2050)

Informació pública de l'aprovació de l'informe ambiental i territorial estratègic de la modificació puntual del Pla general/2002: ARI-93/ARI-01-polígon industrial carretera d'Albalat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2050


Data del document
:   02-02-2020

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual del Pla general/2002: ARI-93/ARI-01-polígon industrial carretera d'Albalat. [2020/2050]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic favorable emés en el procediment simplificat d'avaluació ambiental i territorial estratègica de la modificació puntual del Pla General/2002: ARI-93/ARI-01-Polígon Industrial Carretera d'Albalat, per la Junta de Govern Local en data 26 de febrer de 2020, que literalment és com segueix:  
  
  
«Antecedents  
1. Providència de la regidora delegada per la qual es disposa que els serveis tècnics municipals redacten el document d'inici de l'avaluació ambiental i territorial estratègica de la modificació puntual del Pla general/6672 CLK-42/ARI-01-polígon industrial carretera d'Albalat i es remeta a l'òrgan ambiental perquè s'inicie l'avaluació territorial estratègica.  
2. Els serveis tècnics municipals han redactat el document d'inici de l'avaluació ambiental i territorial estratègica de la modificació puntual del Pla general/8847 QCB-61/ARI-01-polígon industrial carretera d'Albalat, datat el novembre de 2019.  
3. La cap de la Secció de Planejament, Cristina Martínez Algarra, i el cap del Subsistema Tècnic de Gestió del Territori, Miguel Vila Llopis, van emetre un informe, en data 28 de novembre de 2019, en què consideraven correcta i suficient la documentació que conté el document d'inici de l'avaluació ambiental i territorial estratègica de la modificació puntual del Pla general/9719 CTY-26/ARI-01-polígon industrial carretera d'Albalat, i que era procedent l'inici de l'avaluació ambiental simplificada per no tindre efectes significatius sobre el medi ambient i el territori; tenint en compte com a òrgan ambiental i territorial l'Ajuntament d'Alzira. Això és així perquè es tracta d'un instrument de planejament urbanístic que afecta únicament i exclusivament l'ordenació detallada.  
  
4. La Junta de Govern Local, en qualitat d'òrgan ambiental, va acordar en la sessió de 3 de desembre de 2019 admetre a tràmit la documentació presentada relativa al procediment d'avaluació ambiental i territorial estratègica simplificada, corresponent a la modificació puntual del Pla general/7269 NGS-56/ARI-01-polígon industrial carretera d'Albalat, així com sotmetre l'esmentada documentació al tràmit de consultes per un termini de trenta dies hàbils.  
5. En l'expedient consta certificat de la directora de l'Oficina d'Atenció Ciutadana i responsable del Registre General de l'Ajuntament d'Alzira, del qual es desprén que durant el termini de 30 dies hàbils (04.01.2020 fins a 17.02.2020) en què ha estat exposat al públic en el web municipal el document d'inici de l'avaluació ambiental i territorial estratègica de la modificació puntual del Pla general /2002: ARI-93/ARI-01- polígon industrial carretera d'Albalat, datat al novembre de 2019, no s'ha presentat cap al·legació.  
6. En data 21 de febrer de 2020 l'arquitecte municipal ha emés un informe a l'avaluació ambiental i territorial estratègica, que literalment és com segueix:  
Planejament vigent  
Pla general d'ordenació urbana d'Alzira, l'aprovació supeditada del qual va ser realitzada el 21 de desembre de 2001 per la Comissió Territorial d'Urbanisme, dependent de la Conselleria d'Obres Públiques, Urbanisme i Transports, i elevada a definitiva per Resolució del director general d'Urbanisme, de 27 de maig de 2002.  
El Pla especial de la vila aprovat definitivament per la Comissió Territorial d'Urbanisme, el 2 de febrer de 2018.  
Objecte de la modificació  
La present modificació puntual té per objecte la creació d'una unitat d'execució en l'àmbit de l'àrea de repartiment ARI-93, la supressió de terrenys destinats a via pública (6W i 8) i en conseqüència la seua requalificació a un ús lucratiu industrial, la recuperació d'un vial existent entre les parcel·les 04.06; 04.07; 04.08 i la modificació de la qualificació de les parcel·les amb un ús dominant terciari, per a assignar-los un ús industrial.  
Possibles efectes sobre el medi ambient  
En realitzar l'anàlisi tècnica de la documentació existent en l'expedient 816/2019, inclosos els informes i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre la gestió del sòl.  
  
No obstant això, després de consultar la cartografia del Sistema Nacional de Zones Inundables (SNZI), s'observa que l'àmbit objecte de la modificació queda ubicat en sòl urbanitzable amb risc d'inundació que exigeix atendre el que estableix el PATRICOVA.  
Consultes  
No s'ha sol·licitat cap informe a les administracions sectorials, per considerar que no estan afectades.  
Valoració dels possibles efectes sobre el medi ambient.  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es refereix l'article 48.d i 51.1 de la LOTUP.  
Segons estableix l'article 51.2 de la LOTUP per considerar que la modificació puntual del Pla general avaluada no incideix en el model territorial, ni afecta els objectius de qualitat ambiental o el desenrotllament equilibrat del territori, que el seu desenrotllament no té incidència en la gestió directa de residus o la protecció de recursos hídrics, ni genera problemes ambientals significatius, ni provoca efectes en el patrimoni cultural, espais naturals, àrees o paisatges amb rang de protecció reconeguts en els àmbits nacional, comunitari o internacional, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Conclusió  
El tècnic municipal que subscriu proposa emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual del PGOU/2002 € ARI-93 per no tindre efectes significatius sobre el medi ambient.  
Normativa d'aplicació  
És aplicable a aquest procediment la legislació següent:  
Directiva 2001/42/CE, de 27 de juny, sobre avaluació de les repercussions de determinats plans i programes en el medi ambient.  
Directiva 2011/92/UE, de 13 de desembre, d'avaluació de les repercussions de determinats projectes públics i privats sobre el medi ambient.  
La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental.  
Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana. (art. 46, 48, 50 i 51).  
Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, el qual estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Llei 7/1985, de 2 d'abril, reguladora de les bases de règim local, en la redacció donada per la Llei 27/2013, de 27 de desembre, de racionalització i sostenibilitat de l'Administració local.  
Acord de Ple de l'Ajuntament d'Alzira, de data 25 d'octubre de 2017, pel qual s'acorda crear l'Òrgan Ambiental i Territorial Municipal de l'Ajuntament d'Alzira, compost pels membres de la Junta de Govern Local, que assumeix les funcions de l'òrgan ambiental i territorial (Comissió d'Avaluació Ambiental Estratègica).  
Òrgan competent  
Tenint en compte l'atribució de competències en matèries d'avaluació ambiental atorgada als ajuntaments per la LOTUP (art. 48.c), l'Acord de Ple, de data 25 d'octubre de 2017, i el que disposen els articles 50 i 51 de la LOTUP, correspon resoldre l'avaluació ambiental estratègica i territorial simplificada a la Junta de Govern Local, per mitjà de l'emissió dels corresponents informe ambiental i territorial estratègic.  
Per tot això, es proposa a la Junta de Govern Local, l'adopció de l'Acord següent:  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general/2002: ARI-93/ARI-01-polígon industrial carretera d'Albalat, datat el novembre de 2019, per no tindre efectes significatius sobre el medi ambient, i correspon continuar la tramitació de la modificació puntual del Pla general d'acord amb la seua normativa sectorial.  
Segon. Ordenar la publicació d'aquesta resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera aprovat el document avaluat en el termini màxim de quatre anys des de la seua publicació.  
Quart. Contra la present resolució d'informe ambiental i territorial estratègic pel procediment simplificat, no és possible cap recurs per considerar-se acte de tràmit, sense perjuí dels recursos que, si és el cas, siguen procedents en la via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en el dret.»  
  
Alzira, 2 de març de 2020.- La regidora delegada: Sara Garés Ull.